ملائیشیا خواتین قومی کرکٹ ٹیم

ملائیشیا کی خواتین کی کرکٹ ٹیم وہ ٹیم ہے جو بین الاقوامی خواتین کرکٹ میچوں میں ملائیشیا کی نمائندگی کرتی ہے۔ ٹیم نے اپنا پہلا میچ 30 اپریل 2006ء کو سنگاپور کے خلاف کھیلا تھا، جس میں 58 رنز سے کامیابی حاصل کی۔ اگست 2017ء میں، ملائیشیا نے 2017ء کے جنوب مشرقی ایشیائی کھیلوں میں خواتین کے ٹورنامنٹ میں کانسی کا تمغا جیتا تھا۔

اپریل 2018ء میں، بین الاقوامی کرکٹ کونسل نے اپنے تمام اراکین کو خواتین ٹی 20 کا مکمل درجہ دیا۔ لہذا، یکم جولائی 2018ء کے بعد ملائیشیا کی خواتین اور ایک اور بین الاقوامی ٹیم کے درمیان میں کھیلے جانے والے تمام ٹوئنٹی 20 میچ مکمل ٹی 20 میچ تھے۔  جون 2018ء میں، ملائیشیا نے 2018ء خواتین کے ٹوئنٹی 20 ایشیا کپ میں بھارت قومی خواتین کرکٹ ٹیم کے خلاف اپنا پہلا خواتین کٹی20 میچ کھیلا۔

دسمبر 2020ء میں، آئی سی سی نے 2023ء آئی سی سی خواتین ٹی20 عالمی کپ کے لیے اہلیت کے مقابلوں کا اعلان کیا۔  ملائیشیا کو 2021ء کے آئی سی سی خواتین ٹی 20 عالمی کپ ایشیا کوالیفائر علاقائی گروپ میں سات دیگر ٹیموں کے ساتھ نامزد کیا گیا تھا۔  اپریل 2021ء میں، ملائیشی کرکٹ ایسوسی ایشن نے 15 کھلاڑیوں کو کنٹریکٹ دیا، پہلی بار ملائیشی ٹیم کے لیے خواتین کرکٹ کھلاڑیوں کو کنٹریکٹ دیا گیا تھا۔

تاریخ 
اپریل 2021ء میں، ملائیشائی کرکٹ ایسوسی ایشن نے اعلان کیا کہ وہ 15 خواتین کھلاڑیوں کو سینٹرل کنٹریکٹ دے گی۔ ٹیم نے اپنا پہلا ٹی 20 میچ 20 اگست 2018ء کو کھیلا تھا۔

بہترین کارکردگی 
23 جنوری 2022ء تک 33 ٹی20 میچ کھیل چکی تھی، جس میں سے 12 جیتے اور 21 میچ ہارے ہیں۔ ٹی20 میں سب سے بڑا اسکور سنگاپور قومی خواتین کرکٹ ٹیم کے خلاف 30 اگست 2019ء کو سنگاپور، انڈين ایسوسی ایشن کرکٹ گراؤنڈ پر 140/2 بنایا تھا۔ جب کہ انفرادی طور سب سے بڑا اسکور سنگاپور قومی خواتین کرکٹ ٹیم کے خلاف 30 اگست 2019ء کو سنگاپور، انڈين ایسوسی ایشن کرکٹ گراؤنڈ پر وینفریڈ دورائسنگم نے 66 رن بنائے ہیں۔ جب کہ گیند بازی میں چین قومی خواتین کرکٹ ٹیم کے خلاف 16 جنوری 2019ء کو ایشین انسٹیٹیوٹ آف ٹیکنالوجی گرکٹ گراؤنڈ، بینکاک میں ماس الیسا نے 6/3 کی کارکردگی دکھائی۔

مزید دیکھیے 
 ملائیشیا قومی کرکٹ ٹیم

حوالہ جات

بیرونی روابط 
 2007 میں ملائیشی بین الاقوامی فکسچر
 پہلے میچ کی رپورٹ
 ملائیشی کرکٹ ایسوسی ایشن کی آفیشل سائٹ

بین الاقوامی کرکٹ میں ملائشیا
قومی خواتین کرکٹ ٹیمیں
ملائشیا میں کرکٹ
ویکی ڈیٹا سے مطابقت رکھنے والی مختصر تفصیل